ཕྱི་ཚེས་༡༠ཉིན་སུད་སིའི་གྲོང་ཁྱེར་རྫུ་རིག་ཏུ་ཕེབས་འབྱོར་གནང་སྟེ།སུད་སི་ས་གནས་སྡེ་དགེ་ཚོགས་པའི་ཚོགས་གཙོ་ལགས་ཀྱིས་གཙོས་འབྲེལ་ཡོད་མི་སྣ་ཚོས་ཕེབས་བསུ་ཞུས་ཡོད་པ་དང་།ཚེས་༡༡ཉིན་ས་གནས་གྱི་གོ་སྒྲིག་འོག་ཟླ་བ་ཁ་ཤས་སྔོན་ནས་སྦྱོང་བརྩོན་བྱས་པའི་སྡེ་དགེའི་བྲོ་ཆེན་གཟིགས་འབུལ་ཞུས་ཤིང་།མང་ཚོགས་ལ་གཏམ་བཤད་དང་དྲི་བ་དྲིས་ལན་གནང་ཡོད་པ་རེད།ཕྱི་ཚེས་༡༢ཉིན་རིག་འཛིན་ནམ་མཁའ་རིན་པོ་ཆེ་མཆོག་གི་ཐུགས་འདུན་ལྟར།རིག་འཛིན་ཐེག་མཆོག་གླིང་དུ་བོད་ཀྱི་ཆོས་དང་རིག་གཞུང་ལ་དོན་གཉེར་ཆེ་བའི་ཕྱི་རྒྱལ་བ་༣༠ལྷག་ལ།བོད་ཀྱི་རིག་མཛོད་ཆེན་མོ་སྡེ་དགེ་པར་ཁང་དང་འབྲེལ་བའི་བོད་ཀྱི་ཆོས་དང་རིག་གཞུང་གི་བྱུང་རིམ་འཕེལ་རྒྱས་ཐོག་གཏམ་བཤད་གནང་ཡོད་པ་དང་།ཚེས་༡༣ཉིན་ས་གནས་ཆུ་བཞི་སྒང་དྲུག་གི་ཚོགས་གཙོས་དབུས་རྒྱུན་ལས་རྣམ་པ་དང་མཇལ་འཕྲད་ཐོག་གསོལ་སྟོན་ཕུལ་བ་དང་།དེར་གཏམ་བཤད་སྙིང་བསྡུས་ཤིག་དང་བཅས་དྲི་བ་དྲིས་གནང་ཡོད་པ་རེད།ཟླ་འདིའི་ཕྱི་ཚེས་༡༥ཉིན་ཡུ་རོབ་ཁུལ་གྱི་ཕྱོགས་ཕེབས་ལེགས་པར་གྲུབ་སྟེ།སུད་སིའི་གནམ་ཐང་ནས་རྒྱ་གར་གྱི་རྒྱལ་ས་ལྡི་ལི་རུ་བདེ་ལེགས་ངང་ཕེབས་འབྱོར་བྱུང་ཡོད་པ་རེད།